Gw mau tau Ketua Biara Sri Rangam dari Ramanujacharya. Jelasin dalam bahasa melayu

Ketika dalam usia 30-an, Rāmānujā menjadi seorang rahib dengan mengambil ikrar rahib di Kanchipuram. Kemudian beliau menerima tanggungjawab sebagai ketua biara Sri Rangam. Dengan ini, bermulalah zaman keemasan mazhab Śri Vaiṣṇava dan falsafah Viśiṣṭādvaita. Rāmānujā memperkenalkan pelbagai aturan dan tradisi pemujaan di kuil. Beliau memeriksa khazanah kuil Sri Rangam, memecat beberapa orang pegawai yang tidak jujur dan melantik pegawai-pegawai baru.

Orang ramai mula melawat Rāmānujā untuk mendapatkan ilmu dan restunya. Ramai orang menjadi pengikutnya dengan mengikuti ajaran Śri Vaiṣṇava . Beliau juga melatih tujuh puluh empat orang yang telah berumah tangga untuk menjadi guru.

Rāmānujā  menerima Asthakshari Mantra (Aum Namo Narayanaya) daripada Gosthipurna. Sebelum memberikan Maha Mantra itu, Gosthipurna telah menegah Rāmānujā mendedahkan mantera itu kepada orang-orang yang tidak layak. Peliknya, sebaik sahaja beliau menerima Maha Mantra itu, Rāmānujā memanjat sebuah menara kuil dan melaungkannya dalam khalayak ramai. Apabila disoal oleh Gosthipurna, Rāmānujā mengakui kesalahannya dan menyatakan bahawa beliau sanggup memasuki neraka demi memberikan kebebasan kepada orang lain. Kagum dengan kemuliaan hatinya, Gosthipurna, sujud di hadapannya.

Di Sri Rangam juga, Rāmānujā juga  mengajar Tiruvaymoli oleh Nammalvar dan Divya Prabandham bagi memenuhi janjinya kepada Yamunachaya. Usaha Rāmānujā berjaya apabila Divya Prabandham menerima status yang sama seperti sastera Sanskrit.

Rāmānujā merupakan seorang pemimpian dan pentadbir yang hebat. Beliau membahagikan masyarakat Śri Vaiṣṇava  kepada tujuh puluh empat kawasan uskup dan setiap satu uskup diketuai oleh seorang Simhāsanādhipati atau seorang alim yang telah berumah tangga. Ketua-ketua uskup ini memainkan peranan penting dalam perkembangan ajaran Viśiṣṭādvaita dalam kalangan penduduk di bawah uskup mereka.